รัฐสภากรีซมีมติไฟเขียวแผนปฏิรูปศก.เพื่อรับความช่วยเหลือทางการเงินแล้วในวันนี้
รัฐสภากรีซลงมติให้ความเห็นชอบแผนปฏิรูปเศรษฐกิจภายใต้ข้อตกลงให้ความช่วยเหลือทางการเงินที่รัฐบาลกรีซทำไว้กับเจ้าหนี้แล้วในวันนี้ หลังจากที่นายอเล็กซิส ซิปราส นายกรัฐมนตรีกรีซ ประกาศเปิดประชุมสภาสมัยวิสามัญเมื่อวานนี้และมีการอภิปรายกันตลอดทั้งคืน
14 ส.ค. 2558

รัฐสภากรีซลงมติให้ความเห็นชอบแผนปฏิรูปเศรษฐกิจภายใต้ข้อตกลงให้ความช่วยเหลือทางการเงินที่รัฐบาลกรีซทำไว้กับเจ้าหนี้แล้วในวันนี้ หลังจากที่นายอเล็กซิส ซิปราส นายกรัฐมนตรีกรีซ ประกาศเปิดประชุมสภาสมัยวิสามัญเมื่อวานนี้และมีการอภิปรายกันตลอดทั้งคืน
การลงมติดังกล่าวมีขึ้นก่อนที่บรรดารัฐมนตรีคลังยูโรโซน หรือยูโรกรุ๊ป จะประชุมกันในวันนี้ที่กรุงบรัสเซลส์ เพื่อพิจารณาอนุมัติข้อตกลงเงินช่วยเหลือดังกล่าว
ทั้งนี้ รัฐบาลกรีซได้บรรลุข้อตกลงเงินช่วยเหลืองวดที่ 3 ในระยะ 5 ปีกับบรรดาเจ้าหนี้เมื่อวันอังคารที่ผ่านมา โดยข้อตกลงเงินช่วยเหลือมูลค่า 8.6 หมื่นล้านยูโรเพื่อแลกกับการปฏิรูปดังกล่าวมีขึ้นหลังจากที่มีการหารือกับหลายรอบนับตั้งต่ปลายเดือนม.ค.ที่ผ่านมา
ขณะเดียวกัน กรีซมีกำหนดต้องชำระหนี้มากกว่า 3 พันล้านยูโรต่อธนาคารกลางยุโรป (ECB) ในวันที่ 20 ส.ค. ซึ่งหากกรีซไม่ได้รับเงินกู้เพิ่มเติมจากเจ้าหนี้ ก็จะประสบภาวะผิดนัดชำระหนี้
อินโฟเควสท์ แปลและเรียบเรียง